Melanocharis arfakiana

Melanocharis arfakiana () เป็นนกขนาดเล็กในกลุ่มนกเกาะคอน จากวงศ์นกเบอร์รีเพ็กเกอร์  Melanocharitidae ถูกอธิบายครั้งแรกโดยนักปักษีวิทยาชาวเยอรมัน ฟรีดริช ฟินช์ จากตัวอย่างนกที่เก็บได้บนเกาะนิวกินี (ซึ่งเป็นถิ่นเฉพาะของนกวงศ์เบอร์รีเพ็กเกอร์) โดยเก็บตัวอย่างเมื่อปี ค.ศ. 1867 ที่เทือกเขาอาร์แฟก ปัจจุบันอยู่ในเขตจังหวัดปาปัวของอินโดนีเซีย และยังเป็นที่มาของชื่อวิทยาศาสตร์อีกด้วย ในปี 1933 มีการเก็บตัวอย่างอีกครั้งบนพื้นที่ภูเขาที่ระดับความสูง 950–1,000 เมตร ทางตะวันตกเฉียงเหนือของกรุงพอร์ตมอร์สบีของปาปัวนิวกินี (BirdLife International 2006) โดยตัวอย่างทั้งสองนี้ถือเป็นบันทึกที่ได้รับการยืนยันเพียงสองครั้งของนกสายพันธุ์นี้

นอกจากนี้ ยังมีรายงานการพบเห็นที่ไม่ได้รับการยืนยันจากหลายพื้นที่ในนิวกินี ซึ่งบ่งชี้ว่าสายพันธุ์นี้อาจไม่ใช่สัตว์หายากและอาศัยอยู่ประจำในป่าที่ถูกรบกวน สามารถปรับตัวต่อการเปลี่ยนแปลงสภาพถิ่นอาศัยที่เกิดจากมนุษย์ได้ การพบเห็นทั้งหมดอยู่ในเขตภูเขาที่ระดับความสูง 640–1,100 เมตร ซึ่งสอดคล้องกับถิ่นอาศัยของนกเบอร์รีเพ็กเกอร์ชนิดอื่น ๆ โดยมีเพียงนกเบอร์รีเพ็กเกอร์ดำเท่านั้นที่พบในพื้นที่ราบลุ่มBeehler, B., Pratt, T. & Zimmerman, D. (1986) Birds of New Guinea Princeton University Press:Princeton, 

 ลักษณะ 
นกกินเบอร์รี่สายพันธุ์นี้มีขนสีน้ำตาลเขียวหม่นและมีโทนสีเทาบนส่วนบนของลำตัว ลักษณะคล้ายกับนกเบอร์รีเพ็กเกอร์ดำเพศเมีย แตกต่างตรงที่ขนใต้ปีกและมีสีเหลืองอ่อน และจะงอยปากมีสีซีด สายพันธุ์นี้เป็นนกที่อาศัยอยู่ตามต้นไม้Gregory, P. & Webster, R. (2004) Papua New Guinea 2004 Field Guide Triplist. Downloaded on 11/9/2006 และอาจจะหากินเพียงลำพัง โดยกินผลไม้และสัตว์ไม่มีกระดูกสันหลังขนาดเล็กที่ได้มาจากการบินโฉบเก็บ เช่นเดียวกับนกในวงศ์เบอร์รีเพ็กเกอร์ชนิดอื่น ๆ

 อ้างอิง 

 แหล่งข้อมูลอื่น 
 BirdLife Species Factsheet

หมวดหมู่:Melanocharis
หมวดหมู่:นกที่พบบนเกาะนิวกินี